Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: A 7/1992. (I. 30.) AB határozatban az Alkotmánybíróság kifejtette azt is, hogy „[a] jogszabály alkalmazására való
Paragraph Index: 530

A 7/1992. (I. 30.) AB határozatban az Alkotmánybíróság kifejtette azt is, hogy „[a] jogszabály alkalmazására való felkészüléshez szükséges ¨kellõ idõ¨ megállapítása és biztosítása a jogalkotó felelõsséggel terhelt mérlegelésének és döntésének függvénye. Az alkotmányellenesség csak a jogszabály alkalmazására való felkészülést szolgáló idõtartam kirívó, a jogbiztonságot súlyosan veszélyeztetõ vagy sértõ elmaradása, illetõleg hiánya esetén állapítható meg.” (ABH 1992, 45, 47.) A Ktjt.-t 2010. június 28-án hirdették ki és 65. §-a alapján a kihirdetést követõ nyolcadik napon lépett hatályba. Ez egy, a közszolgálatban állók széles körét érintõ, átfogó jogállási törvény hatályba léptetésére, az érintettek felkészüléséhez rövid idõnek tekinthetõ. Alkotmányosságának vizsgálata során azonban az Alkotmánybíróságnak figyelemmel kellett lenni arra, hogy a Ktjt. elfogadására közvetlenül a kormányalakítást követõen került sor, a hatálybalépésre megállapított rövid idõt indokolja az új minisztériumi struktúra kialakítása. A törvény megismerését az érintettek számára biztosítja az, hogy a jogállás átalakulásáról a Ktjt. 76. § (1), illetõleg (3) bekezdése alapján az érintetteket hatvan napon belül az államigazgatási szervnek tájékoztatni kell. A státusváltozás következtében az érintettek jogi helyzetét érintõ rendelkezések alkalmazására nem a hatálybalépést követõen azonnal, hanem a végrehajtás folyamatában idõben késõbb kerül sor. Ezért a felkészülésre nyitva álló „kellõ idõ” kirívó és a jogbiztonságot súlyosan veszélyeztetõ hiánya miatt a törvény egészének alkotmányellenessége az Alkotmány 2. § (1) bekezdése alapján nem állapítható meg. Mindezeket figyelembe véve az Alkotmánybíróság a Ktjt. egésze alkotmányellenességének megállapítására és megsemmisítésére irányuló indítványokat elutasította. IV. Az indítványozók mindegyike vitatja a Ktjt. 8. § (1) bekezdés b) pontjában foglalt azon rendelkezés alkotmányosságát, amely arra ad módot, hogy a munkáltató a kormánytisztviselõi jogviszonyt indokolás nélkül megszüntesse. Az Alkotmánybíróság megjegyzi, hogy e határozatában a Ktv.-nek a köztisztviselõi jogviszony megszüntetésére

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes